Source: https://www.porada.sk/archive/index.php/t-154941.html?s=cd82e37bc00360655c4af5e556afa4ca
Timestamp: 2019-06-19 04:04:29+00:00
Document Index: 15995931

Matched Legal Cases: ['§ 85', '§89', '§ 85', '§ 85', '§ 85', '§ 85', '§85', '§ 2', '§ 6', '§ 63', '§ 31', '§ 31', '§ 84', '§ 85', '§ 90', '§ 85', '§ 85', '§ 85', '§ 6', '§ 84', '§ 2', '§ 6', '§ 85', '§ 84', '§ 2', '§ 6', '§ 85']

Daň z motorových vozidiel podanie DP za rok 2010 [Archív] - PORADA.sk
Daň z motorových vozidiel podanie DP za rok 2010
03.01.11,14:08
www.drsr.sk zo dňa 3.1.2011
Došlo k zmene pri podávaní daňového priznania k dani z motorových vozidiel za rok 2010
a pri oznamovacej povinnosti ?
V prípade dane z motorových vozidiel za zdaňovacie obdobie roka 2010 nedošlo k žiadnym
zmenám.
Za vozidlá, ktoré v zdaňovacom období roku 2010 sú predmetom dane z motorových vozidiel,
je každý daňovník vymedzený v ustanovení § 85 zákona o miestnych daniach povinný podať
daňové priznanie k dani z motorových vozidiel do 31. januára 2011.
V lehote na podanie daňového priznania je daňovník povinný zaplatiť aj daň, resp. doplatiť
rozdiel dane v prípade platenia preddavkov na daň na rok 2010. V uvedenej lehote je
daňovník povinný zaplatiť aj pomernú časť dane pri vzniku a zániku daňovej povinnosti,
ktorá vznikla v priebehu roka 2010.
Vznik a zánik daňovej povinnosti je daňovník povinný príslušnému správcovi dane oznámiť
do 30 dní odo dňa vzniku resp. zániku daňovej povinnosti. Uvedená povinnosť sa
04.01.11,12:46
a mozno sa niekomu hodia aj sadzby 2010
04.01.11,17:08
Pozor! V tom excelovskom súbore máš STARÉ SADZBY!
Nedovolí mi to sem dať link. Dajte do Google frázu "daň z motorových vozidiel" a je to hneď prvý link na webnoviny SK
04.01.11,17:24
Sadzby pre rok 2011 a 2010 nájdete tu. http://podnikam.webnoviny.sk/spravodajstvo.php?id=19388&kid=51&k=Aktu%C3%A1lne%20odvody
04.01.11,18:31
teraz sa ale v januári podáva daňové priznanie za rok 2010 a preto to sem asi dala,lebo ich pri vyplňaní DP a výpočte dane za rok 2010 potrebuješ, tak nerob paniku :)
04.01.11,18:54
Sorry za paniku :-) Správne je to tu:
http://podnikam.webnoviny.sk/spravodajstvo.php?id=6498&kid=51&k=Aktu%C3%A1lne%20odvody
Čiže to isté ako za rok 2009.
hriblan
09.01.11,08:59
Ahojte. Som SZČO, používam auto v podnikaní, doteraz som platil cestnú daň. Zistil som ale, že za rok 2010 som toho až tak veľa nenajazdil, takže sa mi oplatí dať si paušálne výdavky vo výške 40%. Musím aj tak zaplatiť cestnú daň za rok 2010?
A ešte jedna otázka. Vláda plánovala zdaniť aj cesťáky. Neviete mi povedať, či to prešlo? Nikde to totiž neviem nájsť.
09.01.11,09:02
Ahojte. Som SZČO, používam auto v podnikaní, doteraz som platil cestnú daň. Zistil som ale, že za rok 2010 som toho až tak veľa nenajazdil, takže sa mi oplatí dať si paušálne výdavky vo výške 40%. Musím aj tak zaplatiť cestnú daň za rok 2010? Ano musíš, nakoľko vozidlo je prihlásené do podnikania na DU.
A ešte jedna otázka. Vláda plánovala zdaniť aj cesťáky. Neviete mi povedať, či to prešlo? Nikde to totiž neviem nájsť. Prešlo zdanenie vreckového zo zahraničných ciest.
Vďakav texte
12.01.11,13:22
celý rok 2010 firma používala dve autá. predtým rok 2009 sme podali DP, musime ho podať aj tento rok? alebo stačí oznámiť DU formou listu daň za rok 2010 a nasledne zaplatiť? čiže zhrnutie: musim podavat DP každý rok, alebo len prvy rok kedy sme auto kupili? ďakujem
12.01.11,13:30
http://www.porada.sk/1614751-post72.html
Podávate riadne daňové priznanie k DzMV za rok 2010
13.01.11,14:43
Prosím Vás kde je miestna príslušnosť DzMV ? Majiteľ auta -konateľ má v techničáku kraj TN, ale firmu pre ktorú (svoju) robí je v BA. Minulý rok som podala DP DzMV v BA, mam pocit že teraz v TN????
13.01.11,15:28
Pozri miestnu príslušnosť:
13.01.11,17:39
Ďakujem. Ja som to samozrejme čítala. Asi som chcela len potvrdenie.
13.01.11,22:40
Jesenka pozor, sadzby pre Prešovský kraj v tvojich tabuľkách nesedia, tam sa menilo zaokruhľovanie pri niektorých sadzbách.
Prešovský kraj- osobný automobil
pôvodné zmenené
56,43 € - 56,42€
73,03 € - 73,02€
99,58 € - 99,58€
129,46 € - 129,45€
162,65 € - 162,65€
195,84 € - 195,84 €
úžitkové vozidla a autobusy
63,07 € 63,06€
112,86 € 112,85€
185,89 € 185,88€
278,83 € 278,82€
368,45 € 368,45€
464,71 € 464,71€
554,34 € 554,33€
693,75 € 693,75€
833,17 € 833,16€
972,58 € 972,58€
1 112,00 € 1111,-€
1 297,88 € 1297,88€
1 483,77 € 1483,76€
1 669,65 € 1669,65€
1 855,54 € 1855,54€
2 038,11 € 2038,10€
2 223,99 € 2223,99€
Bolo by dobré opraviť to v tabuľke a aj ostatné sadzby, uviedla som len pre úžitkové vozidla len s 1-2 nápravami.
14.01.11,07:11
Podnikateľ má kúpené auta na lízing, ktoré ešte nie sú splatené.
Kto podavá dań z motorových vozidiel?
14.01.11,07:20
Auto patrí spoločnosti? AK áno, platí spoločnosť.
14.01.11,08:30
Majka, ďakujem pekne.
14.01.11,08:57
Chcem poprosiť o radu , jedna klientka v roku 2009 viedla JU preukazatelne vydavky a mala prihlasene sukromne auto na Du . Teraz sa rozhodla , že za rok 2010 nebude viesť JU s preukazatelnymi vydavkami , ale uplatni si paušal a moja otazka je či je povinna podať DP k dani z MV a daň zaplatiť, alebo môže dodatočne oznamiť na DU zanik daňovej povinnosti.
14.01.11,09:02
Áno, je povinná, ak MV používa, musí podať DP a aj daň zaplatiť.
16.01.11,16:15
Prosím o radu, ako mám vyplaniť DP k dani z MV, ak podnikateľ v priebehu roka zmenil sídlo firmy z jedného okresu do iného? Samozrejme, v každom platia iné sadzby. Mám podať dve daňové priznania, alebo stačí jedno a sadzby použiť v okrese kde má sídlo teraz?
16.01.11,16:21
ak v priebehu roka je takáto zmena, DP DMV sa podáva pôvodnému správcovi, absolvovali sme to.
16.01.11,16:44
Milá Kejka, ešte doplním moju otázku, daňovník zmenil sídlo z jedného kraja - Bratislava - do druhého s inou sadzbou cestnej dane k 31.5.2010. Zmena bola riadne nahlásená na daňový úrad. Znamená, že k 31.5.2010 budeme podávať DP na DÚ Bratislava, napriek tomu, že daňový úrad nás už neeviduje?
16.01.11,16:56
DU BA vás neeviduje pre všetky dane, okrem DMV - skús sa spýtať správkyne BA.
my sme sa síce premiestnili z DUx na DUy v rámci BA, ale 1,5 roka sme stále riešili DMV so starým správcom, aj ked mi to pripadalo totálne nelogické.
16.01.11,17:16
Milá Kejka, ďakujem srdečne za prompnú odpoveď. Zavolám správkyni, aby som mala istotu a ona nebola prekvapená, že čo to dostala.
17.01.11,07:51
je to tak ako píše KEJKA, pre daň z motorových vozidiel môžeš byť zaregistrovaná aj na 10 daňových úradoch naraz, tá miestna príslušnosť pre túto daň nie je príliš šťastne poriešená
17.01.11,09:54
Tiež môžem potvrdiť názor Kejky, zároveň citujem z materiálu uvedeného na www.drsr.sk:
Miestna príslušnosť pri podávaní daňového priznania za rok 2010:
Správu dane z motorových vozidiel vykonáva daňový úrad miestne príslušný podľa miesta evidencie motorového vozidla alebo prípojného vozidla k 31. decembru predchádzajúceho roka. Predchádzajúcim rokom je rok, ktorý tesne predchádza roku, za ktorý sa podáva daňové priznanie. To znamená, že daňovník dane z motorových vozidiel bude podávať daňové priznanie za rok 2010 miestne príslušnému daňovému úradu, ktorého miestna príslušnosť sa určí podľa miesta evidencie vozidla k 31. decembru 2009.
Ak došlo v roku 2010 k zmene miesta evidencie vozidla bez toho, aby súčasne
došlo aj k zmene osoby daňovníka, táto skutočnosť neovplyvní miestnu príslušnosť správcu dane. Daňovník podá daňové priznanie daňovému úradu miestne príslušnému podľa miesta evidencie vozidla k 31. decembru 2009.
17.01.11,16:24
Daňovníkovi u jedného správcu vychádza cestná daň 770 EUR, podľa Daňového riaditeľstva-príručka by mal platiť štvrťročné preddavky, lebo suma prekročila 660 EUR. Stane sa niečo ak zaplatí cestnú daň v plnej výške naraz? Alebo musí platiť štvrťročne? Ďakujem za odpoveď.
17.01.11,16:28
Stále len cestná daň, ale je to daň z MV, ak Ti vyšlo platiť preddavky, prečo nechceš platiť štátu radšej po častiach, ako naraz? A ešte, kedy chceš ju zaplatiť naraz?
17.01.11,17:37
nie nič sa nestane, ak uhradíš 770 EUR do 31.3.2011. Ale prečo?
Môžeš zaplatiť jednu štvrtinu, ale môžeš akúkoľvek vyššiu sumu.
Myslím, že DU sa poteší.
18.01.11,06:29
Ja viem, že daň z MV a nie cestná daň,ale to je už sila zvyku. Poznám dotyčného podnikateľa,lebo.....pre neho by bolo lepšie zaplatiť naraz do konca januára. Radšej sa ešte spýtam DÚ.
18.01.11,09:46
V priebehu roka nastala zmena bydliska SZČO a tým aj zmena ŠPZ. Daňové priznanie podám DU podľa bydliska k 31.12.2009, to je OK, akú ŠPZ uvediem v priznaní? Teraz platnú alebo pôvodnú pod akou bolo evidované?
18.01.11,10:34
dobrý den, podáva danové priznanie k dzmv aj zamestnanec ak používa na na pracov. cesty a uplatnuje si náhradu
1. ak je v papieroch od vozidla uvedený ako majiteľ
2. ak nie je majiteľom zapísaným v papieroch od vozidla/manželka/
18.01.11,11:28
Dvakrát nie.
18.01.11,12:37
Spoločnosť X predala úžitkové MV 9.9.2010 spoločnosti Y, ktorá ho zaradila do svojho majetku.
Podľa §89 zákona o miestnych daniach daňová povinnosť zaniká posledným dňom mesiaca v ktorom sa vozidlo prestalo používať na podnikanie... pre spločnosť "X" teda znamená,že za rok 2010 platí daň za 9 mesiacov a spoločnosť "Y" platí za 4 mesiace? chápem to správne?
18.01.11,12:52
Správne. A máme rok, ktorý má 13 mesiacov.
18.01.11,12:54
Ďakujem Majka.;)
18.01.11,12:55
mimotemyJa by som to brala, hlavne tie štyri mesiace by sa mohli vmestiť od 1.1. do 31.3.:D
21.01.11,08:12
Dobrý deň, chcela by som Vás poprosiť o radu, budem robiť DP z mot.voz. za rok 2010, mali sme 2 os.mot.vozidlá, v januári 2010 som podala oznámenie zániku daň.povinnosti na 1 mot.vozidlo, prosím moja otázka znie, na oznámení som uviedla zánik daň.povinnosti nastal dŇA 1.1.2010, podané oznámenie bolo dňa 27.1.2010, t.j. toto vozidlo už nebudem uvádzať v DP za rok 2010?, alebo mám vypočítať za neho alikvotnu časť do 27.1.2010? Myslím si, že ked dan.povinnosť zanikla k 1.1.2010, tak za toto vozidlo nebudem ratať dan, myslím správne?
21.01.11,08:16
Nie, za január ešte musíš podať, daňová povinnosť zaniká posledným dňom mesiaca, teda 31.1.2010.
21.01.11,09:39
ďakujem pekne, tak ak som to správne pochopila, za to jedno vozidlo zaplatím alikvotnu časť za celý január 2010.
21.01.11,10:35
... správne som to pochopila prosím
21.01.11,10:39
ÁNo, či bolo niečo v mojom príspevku na nepochopenie?:)
21.01.11,10:45
nie nebolo, ešte raz ďakujem, ja sa vždy pýtam aj trikrát :-)))))
22.01.11,07:51
Dobrý deň,prosím Vás,keď robím daňové priznanie D z MV, ktoré používa konateľ s.r.o., uto je na konateľa - je to § 85 ost. 1 pism. a) ?
22.01.11,07:58
mimotemyUto, alebo ufo?:---
22.01.11,08:03
myslím že § 85 ost. 2 pism. a)
22.01.11,08:04
ahaaa ufo :D
skor auto :rolleyes:
22.01.11,08:13
Ak je súkromné, (2) Daňovníkom je tiež
22.01.11,18:53
Firma je drzitelom auta, ktore ma v obchodnom majetku, ale ho nepouziva. Prenajala ho inej firme v ČR, ktora zaň v ČR plati cestnu dan. A naopak slovenska firma pouziva auto, ktoreho drzitelom je ceska firma.
Sme povinny platit dan z MV za obidve auta, alebo len za to, ktore pouzivame na podnikanie na Slovensku?
22.01.11,18:57
DObry vecer ked sa zistilo ze sa za minuly rok zaplatilo viac na cestnej dani ako by malo a nepodalo sa opravne danov hrozi nieco za to? dakujem
22.01.11,19:55
Podnikatel ma v majetku nakladny automobil a k tomu pripojne vozidlo. Toto pripojne vodzidlo vsak podla vyjadrenia majitela nebolo pocas roka vobec pouzite, stalo na dvore, lebo nemal zakazku, pri ktorej by ho vyuzil. Skladoval v nom nejaky material. Teraz pri podani DP za rok 2010 nechce za toto pripojne vozidlo platit dan, co zdovodnuje tym, ze prives vobec nevysiel na cestu a neuplatnil si ziadne vydavky (okrem zakonnej poistky). Zrusenie danovej povinnosti nebolo DU pocas roka oznamene. Ako postupovat. Oznamit dodatocne DU, ze prives nebol pocas celeho roka 2010 pouzity a zaplatit pokutu? Aka je vyska pokuty?
22.01.11,20:05
Potrebovala by som poradit:
V roku 2010 sme pouzivali 7 aut, takze som vypocitala dan z rok 2010 a vysla mi nizsia ako sme platili preddavky (dve auta sa pocas roka predali a pribudlo 1 nove, a 1 sme vyradili ku koncu roka). Problem mam vsak s riadkom 52-predpokladana dan. Zostali nam 4 auta. Ide mi o to, ci mam pocitat predpokladanu dan pocitat so sadzbami na rok 2011, teda tymi vyssimi /nitriansky kraj/ alebo s tymi na rok 2010? logika hovori s 2011, kedze sa budu platit preddavky na rok 2011. uvazujem spravne? treba im tam ten vypocet aj uviest do kolonky pomocne vypocty?
24.01.11,09:07
Chcem Vás poprosiť, v tlačive DzMV v oddiely III.- výpočet dane je riadok 09, podľa čoho zistím či mám zníženu daň. Auto je písané na IČO. Ďakujem Vám za odpoveď!
Už som to našla, je to podľa emisii;)
http://www.porada.sk/attachment.php?attachmentid=70113&d=1295437662
24.01.11,11:24
web stránka drsr.sk
klik na vyplnenie tlačív na internete
je tam všetko potrebné
24.01.11,11:29
riadok 52 vyplnanu vsetci, ktori maju k 1.1. auto na podnikanie alebo len ti, ktorym vychadza platit preddavky?
24.01.11,11:35
(1) Od dane z motorových vozidiel je oslobodené vozidlo
(2) Vyšší územný celok môže vo všeobecne záväznom nariadení 44) podľa miestnych podmienok znížiť daň na vozidlo používané
a) ako vozidlo záchrannej zdravotnej služby, 45) vozidlo banskej záchrannej služby, vozidlo horskej záchrannej služby, vozidlo leteckej záchrannej služby a vozidlo požiarnej ochrany,
d) na podnikanie, ktoré spĺňa limity úrovne EURO 3, EURO 4 alebo EURO 5. 45a)
(3) Pri súbehu znížení dane podľa odseku 2 sa uplatní zníženie dane výhodnejšie pre daňovníka.
(4) Vozidlo používané podľa odseku 2 môže vyšší územný celok vo všeobecne záväznom nariadení 44) podľa miestnych podmienok oslobodiť od dane.
(5) Zníženie dane a oslobodenie od dane uplatňuje daňovník v daňovom priznaní.
24.01.11,18:10
Ahojte. Dopočul som sa o znížení sadzby cestnej dane pre autá, ktoré sú šetrnejšie k životnému prostrediu(konkrétne pohon na LPG).
Máte s tým niekto skúsenosť, alebo je to hlúposť ?
Alena_ke
24.01.11,18:26
auto PATRÍ...., t.j. platí ten, kto je v TP uvedený ako "Vlastník vozidla"??? Takže ak je SZČO v TP uvedená ako "DRŽITEĽ OSVEDČENIA", tak nemá ani povinnosť podať (ani platiť) daň z mot. vozidla ktoré má v majetku?
Akosi mi to nesedí....!!!
24.01.11,19:41
Pozri: otázky a odpovede DÚ uvedené na konci prvého príspevku k téme - bod 7.
Z tohto je jasná povinnosť podať DP k mot. voz. vždy - rozdiel je iba v zaradení daňovníka: buď ods. 1/a) alebo ods.1/c
25.01.11,06:13
Ahojte poraďáci, prosím Vás o radu. Slovenská firma (s.r.o.) prenajíma vozidlo maďarskej spoločnosti na základe nájomnej zmluvy počas celého roka. Vozidlo používa maďarská spoločnosť len na území Maďarska. Má povinnosť slovenská spoločnosť zahlásiť vozidlo a platiť daň z motorových vozidiel?
25.01.11,06:23
Podľa mňa áno. Nakoľko auto sa využíva na dosahovanie zdaniteľných príjmov.
25.01.11,06:26
Zdravím. Naša firma má niečo vyše 10 áut. Nakoľko sme v minulom roku mali jedno auto odhlásene z cestnej dane a nepoúživané, a ďalšie sme zakúpili v novembri ale rovnako nebolo prihlásené ani užívané, musím ich uviesť do DP s 0 msiacmi? Ďakujem
A inak, neuvažuje sa aj za platbu za "bagre"?Nakoľko sa teraz prihlasovali a dostávali nové techničáky, tak sa pýtam.
25.01.11,06:29
Nemáš to tak nejak pri leasingu? Ja som to riešila minulý rok a ekonómka ma ubezpečila, že povinnosti sa nezbavíme :-) Musíš za neho podať priznanie a samozrejme aj platiť.
25.01.11,06:30
MV, ktoré sú odhlásené, resp. neprihlásené na DÚ, že sa používajú sa neuvádzajú v DP. Špeciálne MV (traktor, bager a pod. myslím, ze je to kategória O) nepodlieha dani.
25.01.11,06:31
Do daňového priznania dávaš len vozidlá, ktoré podliehajú DMV.
25.01.11,07:39
Je daňovníkom dane z motorových vozidiel podnikateľ, ktorý vozidlo obstaral formou
finančného lízingu?
Ak nájomca vozidlo používa na podnikanie a zároveň je aj ako držiteľ vozidla zapísaný v
dokladoch vozidla, nájomca je daňovníkom dane z motorových vozidiel podľa § 85 ods. 1
písm. a) zákona o miestnych daniach. Ak nájomca nie je držiteľom vozidla (držiteľom je
leasingová spoločnosť), nájomca je daňovníkom dane z motorových vozidiel podľa § 85 ods.
1 písm. c) zákona o miestnych daniach.
Dobrý deň,my to máme v TP takto: vlastník - lízingová spoločnosť
držiteľ osvedčenia - naša s.r.o.
takže sme daňovníkom §85 odst.1
25.01.11,07:49
Určite? Vie mi to ešte niekto iný potvrdiť?
25.01.11,07:59
Spoločnosť prevádzkuje medzinárodnú prepravu. Na území SR sa s vozidlami nachádza len
v prípade technickej kontroly, prepravy vykonáva v rámci EÚ. Je spoločnosť povinná platiť
daň z motorových vozidiel ?
Jednou z podmienok, aby vozidlo bolo predmetom dane z motorových vozidiel je používanie
vozidla na území SR na podnikanie podľa § 2 Obchodného zákonníka alebo na činnosti, z
ktorých plynúce príjmy sú predmetom dane z príjmov podľa § 6 ods. 1 a 2 zákona o dani z
Ak sa vozidlo používa na podnikanie mimo územia SR, vozidlo v uvedenom prípade nie je
predmetom dane, nakoľko sa nepoužíva na podnikanie v SR.
Vozidlo nie je predmetom dane ani v tom prípade, ak daňovník s vozidlom príde na územie
SR iba za účelom vykonania napr. technickej kontroly alebo opravy vozidla. Dôvodom je, že
pri realizácii výkonu technickej kontroly alebo opravy vozidla, z dôvodov ktorých vozidlo
bolo nútené prerušiť pobyt na území mimo SR, sa nevykonáva činnosť, ktorá priamo súvisí s
podnikateľskou činnosťou daňovníka (napr. preprava nákladu, tovaru a pod).
Vaše vozidlo neprevádzkuje svoju činnosť na území Slovenka, ale na území Maďarska .
25.01.11,08:01
Áno, ste daňovníkom .Však ste mali povinnosť aj oznámiť vznik DP k dani z MV.
25.01.11,08:53
Ďakujem za odpovede. Ale napísali ste mi dva protichodné názory:( Čo je rozhodujúce? Že vozidlo nejazdí na území SR (a potom sa ani neplatí daň). Alebo že firme plynie príjem z prenájmu, ktorý sa zdaňuje na území SR? (v tom prípade by sa mala platiť daň z MV). Prosím o ďalšie názory.
25.01.11,09:06
Ešte raz si prečítajte mnou hrubo vyznačené . Tie odpovede otázky a odpovede dáva DRSR . Tam sa príjem za prenájom ako taký nespomína .Pozrite si dokumenty uvedené v zadané témy .
25.01.11,09:11
chcem sa spýtať (otázka na niekoho z Košického samospráv.kraja), ako pozerám tabuľku nových sadzieb na rok 2011 (ako predpokladaná daň na r. č. 52 daň.priznania).....to keď máme staršiu áviu, bola vyrobená pred rokom 2000, platí stĺpček pre Ostatné vozidlá?
25.01.11,09:12
Vozidlo na podnikanie na Slovensku sa nepoužíva(z môjho pohľadu nevyužíva cestné komunikácie na Slovensku ) , ale sa používa v Maďarsku .Nie ste daňovníkom .
Z uvedeného chápem aj vypracovanú otázku a odpoveď zo strany Daňového riaditeľstva .
25.01.11,09:27
Doplním :podľa môjho názoru dohodnutá suma mesačného nájomného za vozidlo na základe zmluvy o nájme(prenájme maďarskej spoločnosti ) nemá vplyv na daň(daňovú povinnosť) z motorových vozidiel.
Tak ako výdavky vynaložené na firemné MV nemá vplyv na Daň z MV.
Predsa uplatnenie výdavkov nie je podmienené daňou z MV .
Snáď sa Vám vyjadria aj ostatní.
Jednoducho musíme posúdiť , či sme daňovníkom a využívame vozidlo na území SR alebo nie .
25.01.11,12:54
Dnes som vyplňovala priznanie cez elektronickú podateľnu a pri osobných autách mi nezobralo vyplnené riadky ohľadne objemu valcov. Vypisovalo mi to formálnu chybu. Keď som predmetné kolonky nechala prázdne a vyplnila som váhu vozidla, tak ma to pustilo.
Spravilo to niekomu ešte tak?
25.01.11,13:00
Zita5, ďakujem za obšírne vysvetlenie. Prešla som už veľa príkladov v pokynoch na drsr aj v odbor.lit. a nikde som môj konkrétny prípad nenašla. Preto som si neistá a napísala som aj dopyt na túto otázku na drsr. Ale možno že mi včas nepríde odpoveď.
25.01.11,13:15
čO uvádzam do r. 52-predpokladaná ročná dať, ak jedno vozidlo je EURO 3 a má zníženú sadzbu, tak počítam túto zníženú sadzbu + osta. vozidlá???
25.01.11,13:21
odpovie mi niekto, mám to rozpísané, dík
25.01.11,13:27
r. 52 ročná sadzba dane - uvádzam spočítané všetky z r. 08+r.09 znížená u jedného vozidla a uvádzam na r. 52 a z toho počítam preddavky?
25.01.11,13:31
No ja som presvedčená , že odpoveď tak skoro nepríde , ale ak ...tak sa budem tešiť , aj ju do tejto témy prilepíte .:)
25.01.11,13:32
Ahojte, mám otázku ohladom dane z motorových vozdiel, ale týka sa to preplatkov a nedoplatkov. Bola som na DU podať danové a vyšlo mi preplatok 1,94 €. Správkyna mi povedala, že táto suma sa nevracia. Aj pri dani z motorových vozdiel platí že do sumy 3,32 danový úrad nevracia a danový subjekt neplatí? Nemam vedomosť o tomto... ako to je? Pýtam sa preto, lebo som písala žiadosť o vrátenie pleplatku z minulého obdobia a či to tam môžem prirátať alebo nie. Dakujeeem:rolleyes:
25.01.11,13:48
Áno. Podľa príslušného VZN pre rok 2011.
25.01.11,14:02
pýtam sa preto, lebo min. rok mi do tlačiva nebralo tú zníženú sadzbu ale výsledok za 6 mesiacov bol vyrátaný dobre-vypočítaný zo zníženej. Takže sme platili preddavky bez zníženej sadzby a teraz bol preplatok 9,63.
25.01.11,17:25
Dobrý večer,prosím Vás,ako je to,ked ideme robiť daň.priznanie k dani z MV, za privesny vozik? použiť najnižšiu sadzbu na osobny automobil?
25.01.11,17:38
aha,už to vidim,je to v sadzbe dane, b)
len v r.2011 to uz nie je tak rozdelene ako pre rok 2010
v r.2011 je iba zakladna sadzba,a znižena pre euro 3, a euro 4,5
takže mam brať základnú sadzbu dane?
potrebujeme to kvôli výške preddavku na rok 2011,aby sme mali DP správne
25.01.11,17:48
Áno, beriete to ako základnú sadzbu dane.;)
25.01.11,17:51
Áno, pri všetkých typoch daní platí, že preplatok do 3,32 € DÚ nevráti. Nemôžete teda priamo v daňovom priznaní vypísať žiadosť o vrátenie preplatku. Ak sa Vám však preplatok nakumuloval za viac zdaňovacích období vo vyššej sume ako 3,32 €, tak Vám ho potom v úhrnnej výške vrátia. Prípadne môžete aj pri nižšom preplatku podať žiadosť o preúčtovanie tohto preplatku na úhradu napr. DPH alebo dane z príjmu, či preddavkov. ;)
25.01.11,17:54
25.01.11,17:56
Pozrite si § 63 Zákona o správe daní a poplatkov, tam sa píše o preplatkoch. Platí to pre všetky typy daní.
Kupili sme novy osob.automobil v s.r.o., zabudli nahlasit ze je tento automobil predmetom dane z MV, dodatocne podam oznamenie, zradim tento automobil do DP z MV ale mam otazku neviem kolko mam zadat mes. pouzivania tohto osob.automobilu >
kupa noveho auta 28.1.2010 na autouver, datum na techn.preukaze 1.2.2010, datum prvej evidencie vozidla 1.2.2010 mam do DP zahrnut aj januar? dakujem.
26.01.11,08:46
ak ste ho nahlásili aj spätne - uviedli ste dátum 1.2.2010?
Uplatníš 11 mesiacov.
26.01.11,08:47
zatial som nenahlasila nic teraz to riesim idem robit oznamenie aj DP z MV
KEJKA aky je tvoj nazor? ktory datum je spravny? k oznameniu zvzy prikladam kopiu technick.preukazu a tam mam datum 1.2.2010, teda automobil sa na podnikanie pouziva od februara.......alebo ako? v case od 28.1.2010 ako mame fakturu o obstarani a zaradeny osob.automobil do majetku sme do 1.2. vybavovali doklady...
V oznámení napíš, že ste ho začali používať od 1.2.2010, v DP budeš mať 11 mesiacov. Počítaj s pokutou:(
mimotemy zradim tento automobil nezradíš, neboj:D, daj ho do DP
Správny dátum je deň, keď bolo vozidlo prvýkrát použité na podnikanie. To budeš vedieť najlepšie ty. Ten dátum nemusí byť zhodný s dátumom uvedeným v TP.
evapau
26.01.11,10:14
Prosím o informáciu v
r. 48 mám hodnotu 812,52
r. 49 781,68
r.50 30,84
r. 52 bude aká suma bude to súčet ročnej dane za všetky vozidlá ktoré sú k 1.1.2011 predmetom dane. Mám tam jedno vozidlo zamestnanca aj toto auto sa bude rátať do toho riadku 52
26.01.11,10:50
prosím pomôžte mi či sa do predpokladanej dane ráta aj dan za auto zamestnanca ktoré sa použilo na pracovnú cestu
26.01.11,10:58
volala som s danovym poradcom, keby niekto potreboval napisem ako som to vyriesila :
do DP z MV zahrniem vsetkych 12 mes. automobil bol kupeny 28.1.2010 na autouver, zauctovana prva uverova splatka je aj v 1/2010, prve naklady su v 1/2010 aj odpis za 1/2010 takze aj dan z MV uhradime za 1/2010 aj ked v technickom preukaze je 1.2.2010 vtedy boli pridelen spz.
eva, ja by som do r. 52 urcite zaratala aj ten automobil zamestnanca ak predpokladas ze aj v r. 2011 budete vyuzivat jeho osob.automobil na sluzob.cesty.
26.01.11,11:21
ďakujem aj som to tak urobila.
Ifco01
26.01.11,12:58
Ahojte, v otázkach a odpovediach k DZMV (konkrétne otázka č. 19), som našiel, že v prípade ak zamestnávateľ vysiela na pracovnú cestu zamestnanca na súkromnom aute, ktorého nie je vlastníkom (nie je zapísaný ako držiteľ mot. vozidla), zamestnávateľ za dané auto nie je povinný podať daňové priznanie a ani platiť DZMV. Ak som to správne pochopil, ak s kolegyňou používame súkromné autá na pracovné cesty, môžem si dať vyplácať cestovné náhrady za kolegynine auto a ona zase za moje a tým sa vyhnúť tomu aby sme či už firma alebo my platili DZMV?
26.01.11,16:23
Zamestnanec s.r.o. používa súkromné vozidlo konateľa na podnikateľské účely (tým zamestnancom je jeho manželka) - rozmýšľam, či je v tomto prípade auto predmetom DMV - pretože ho nepoužíval konateľ a v zákone je jasne uvedené, že platí vtedy, ak sa vyplácajú cestovné náhrady zamestnancovi za použitie súkromného vozidla, ak je uvedený ako jeho držiteľ. Konateľ na podnikateľské účely využíval iné vozidlo a to je aj firemné vozidlo. Takže by nemalo dôjsť k prípadným špekuláciám, že sa chce vyhnúť plateniu dane. Uvažujem správne?
26.01.11,16:24
Niečo na tom pravdy je, ale v tomto prípade by mi to prišlo naozaj špekulatívne ... :cool:
26.01.11,16:26
oba vyššie uvedené príspevky sú jasné špekulácie. nedôjde však k postihu, kedže zákon nerieši v tejto súvislosti iné auto, len auto vo vlastníctve zamestnanca. No a čo nie je zakázané......
existuje v tom zmysle aj stanovisko DRSR, kebyže ste hľadali, nájdete.
doplňam, po dopísaní som zistila, že už sa vsunul ďalší príspevok, takže mám na mysli č. 101, 102
v č.103 je to citát.
26.01.11,16:49
Kejka, v mojom prípade nejde o špekuláciu, ale o pravdu. Ja som to uviedla len ak by niekto z daňových úradníkov mal záujem toto spochybniť ...
27.01.11,13:38
Chcem si overiť sankciu za nesplnenie oznamovacej povinnosti o skončení používania vozidla v podnikaní. Podľa zákona o správe daní a poplatkov mi vychádza,že by fyzická osoba mala zaplatiť sankciu najmenej 200SK ( v prepočte 6,63 EUR ). Za fyzickú osobu môžem považovať aj SZČO. Dávajú DU tieto pokuty ?
27.01.11,14:12
Na začiatok (http://www.porada.sk/t16135-zakon-o-sprave-dani-a-poplatkov-od-01-06-2010-a.html#hore)
(7) Ak daňový subjekt nesplní v lehote
a) registračnú povinnosť podľa § 31 alebo registračnú povinnosť podľa osobitného zákona, 11ab) správca dane mu uloží pokutu najmenej 2 000 Sk a najviac 100 000 Sk; pri daniach podľa osobitného zákona8a) najmenej 200 Sk, ak ide o fyzickú osobu,
b) oznamovaciu povinnosť podľa § 31 alebo oznamovaciu povinnosť podľa osobitného zákona, 11ab) s výnimkou podľa písmena d) správca dane mu môže uložiť pokutu najmenej 2 000 Sk a najviac 100 000 Sk; pri daniach podľa osobitného zákona8a) najmenej 200 Sk, ak ide o fyzickú osobu.
Sankcia za nesplnenie oznamovacej povinnosti pri vzniku a zániku daňovej povinnosti
Daňovník je povinný oznámiť vznik aj zánik daňovej povinnosti v priebehu zdaňovacieho obdobia príslušnému správcovi dane, a to vždy do 30 dní odo dňa vzniku alebo zániku daňovej povinnosti. Táto povinnosť sa nevzťahuje na daňovníka, ktorým je zamestnávateľ (ak vypláca cestovné náhrady zamestnancovi za použitie vozidla, v dokladoch ktorého je ako držiteľ vozidla zapísaný zamestnanec).
Za nesplnenie oznamovacej povinnosti môže správca daňovníkovi uložiť pokutu najmenej 66,38 eura a najviac 3 319,39 eura, u fyzickej osoby najmenej 6,63 eura.
SZČO - počítajte najmenej 66,38 eur .
27.01.11,14:37
Takže fyzická osoba je v tomto prípade myslená ako nepodnikateľ . V tom prípade sa mi viac oplatí zaplatiť DzMV za celý rok 2010 a odhlásiť k 31.12.2010.
27.01.11,16:25
No neviem. Ja som mala prípad, kedy dvaja manželia - konatelia - obaja sú zamestnancami s.r.o. Manžel išiel na služobnú cestu a to autom, v ktorého dokladoch bola ako držiteľ vozidla zapísaná jeho manželka. Vtedy som si to ujasňovala na DÚ, ako sa chápe tá veta -
a) zamestnávateľ, ak vypláca cestovné náhrady zamestnancovi za použitie vozidla, v dokladoch ktorého je ako držiteľ zapísaný zamestnanec;
No a verte, alebo nie, definitívne sme to uzavreli tak,že sa tá daň za auto zaplatila. Je to veľmi diskutabilné, ale tá veta sa veru dá vyložiť aj inak, a to tak, že - kto je majiteľom vozidla? No zamestnankyňa. Takže aj keď išiel na tú pracovnú cestu iný zamestnanec, je to vozidlo, v ktorého dokladoch je zapísaný ako držiteľ zamestnanec - hoci iný, ako ten, ktorý na aute skutočne išiel. Ale v tejto vete sa naozaj nepíše, že držiteľom vozidla musí byť práve ten istý zamestnanec, ktorý toto auto aj v skutočnosti použil. A verte mi, chcela som sa všemožne vyhnúť vtedy zaplateniu dane z motorových vozidiel za toto auto. V poslednom čase som už poriadne rozčarovaná z toho, ako rôzne sa dá jedna a tá istá veta vyložiť.:o
27.01.11,17:15
to je zasa špecifický prípad, ktorý sme nerozoberali.
Pokiaľ je držitel vozidla zamestnacom firmy, ale jazdí na ňom iný zamestnanec tej istej firmy, tak by som tú DMV považovala za povinnosť.
Uznávam, že je to diskutabilné, ale.................
predchádzajúce príspavky sa týkali prípadu, ak manžel-zamestnanec sro šiel autom napísanom na manželku, ktorá v tej sro nepracovala...... tam je to "čisté" a na tento prípad existuje stanovisko DRSR, že DMV sa neplatí.
27.01.11,18:25
Dobrý večer. prosím Vás,ked za rok 2010 podáva daň.priznanie d.z MV s.r.o. za zamestnancov a ich súkr.automobily
má uviest aj predpokladanú daň v r.2011?
ved v r.2011 nemusia vobec používať súkromné auto.. :confused:
27.01.11,19:37
poprosila by som o radu, vo februári sme kúpili malotraktor, dali sme sme si ho do odpisov, používa sa na poľnohosp. potrebu, tj. po pozemných komunikáciách nejazdí. Treba zaň platiť cestnú daň?
27.01.11,21:23
traktor nie je cestné motorové vozidlo, pozri zákon.
28.01.11,10:16
Presne na toto isté som podala dopyt na drsr. Prišla mi nasledovná odpoveď.
Predpokladaná daň je súčet ročnej sadzby dane určenej vyšším územným celkom (VÚC) vo všeobecne záväznom nariadení (VZN) platnom pre rok 2010, a to za KAŽDÉ VOZIDLO, ktoré je predmetom dane k 1. januáru 2011 u jedného správcu dane, vrátane vozidla, na ktoré je VZN znížená daň. Do predpokladanej dane sa nezapočítava sadzba dane za tie vozidlá, ktoré sú VZN oslobodené od dane. Predpokladanú daň na rok 2011 uvedie daňovník v daňovom priznaní za rok 2010 na riadku 52 bez ohľadu na výšku predpokladanej dane.
Z uvedeného vyplýva, že ak sú aj vozidlá zamestnancov k 1.1.2011 predmetom dane podľa § 84 ods. 1 zákona o miestnych daniach, uvedené vozidlá daňovník zahrnie do predpokladanej dane pre rok 2011.
Ak vozidlá zamestnancov nie sú predmetom dane k 1.1.2011, daňovník uvedené vozidlá nezahrnie do predpokladanej dane. Pokiaľ vozidlá budú predmetom dane až v priebehu zdaňovacieho obdobia roku 2011, t.z., že v priebehu roka vznikne a zanikne daňová povinnosť, na zamestnávateľa ako daňovníka dane z motorových vozidiel /§ 85 ods. 2 písm. a) / sa NEVZŤAHUJE oznamovacia povinnosť podľa § 90 ods. 2 zákona o miestnych daniach v prípade vzniku a zániku daňovej povinnosti.
28.01.11,10:18
Priznám sa, že mi to za vozidlo zamestnanca nedávalo vôbec žiadnu logiku, lebo nemôžem mať istotu, že toto auto bude opäť 12 mesiacov týmto zamestnancom aj využívané... Ja som tú daň do predpokladanej nezapísala a išla som za správkyňou dane, ako sa mám k tomu postaviť. Povedala mi, nech to odovzdám bez vyplnenej predpokladanej dane. Bolo tam len toto jedno jediné vozidlo.
28.01.11,14:04
ako počítam mesiace za vozidlo zamestnanca, ak auto bolo použité napr. 28.2. a 30.4., počítam len tie mesiace, ktroré auto použil tzn. 2 m alebo od kedy najskôr po naposledy tzn. 3 m ?
28.01.11,19:15
aj ja som tak rozmyšlal
inak oni naozaj odpovedaju uplne k veci :D
no ja neviem,ja tam predpokladanu daň píšem,sme to rozoberali aj s kolegom
ale je to uplne nelogicke,lebo zamestnanec tam uz v r.2011 ani nemusi pracovať,alebo nemusi vykonať ani 1 jazdu za cely rok atd..:eek:
28.01.11,19:19
prosím Vás,ako je to v prípade,že "zamestnanec s.r.o. použije automobil,ktorý je napísaný na jeho otca,ktorý nemá s s.r.o. nič spoločné " ?
podáme daň.priznanie, daňovník odst. 2 písm. a)
a treba ,aby zamestnanec mal aj nejaku zmluvu o vypožičke automobilu - medzi ním,a jeho otcom? :confused:
28.01.11,19:25
podáme daň.priznanie, daňovník odst. 2 písm. a) Nie
a treba ,aby zamestnanec mal aj nejaku zmluvu o vypožičke automobilu - medzi ním,a jeho otcom? :confused:nie
28.01.11,19:38
ale zamestnane použil automobil svojho otca
zamestnancovi bola aj vyplatena nahrada-preto si myslime že by s.r.o. mala platiť daň za auto
a to je odst.2 pism a)
čo je na tom prosim nespravne?
28.01.11,19:45
Zamestnávatel platí len vtedy, ak zamestnanec použije vlastné auto. Takze nemusí platiť daň.
28.01.11,19:46
pre tibor1000
Zamestnávateľ vysielal v roku 2010 na pracovnú cestu zamestnanca na súkromnom vozidle,
ktorého nie je vlastníkom, nie je zapísaný ako držiteľ motorového vozidla, ale majiteľom je
napr. jeho známy, brat, manžel, manželka. Kto je povinný zaplatiť daň z motorových vozidiel
zamestnávateľ alebo majiteľ ?
Daňovníkom dane z motorových vozidiel je podľa § 85 ods. 1 písm. a) zákona o miestnych
daniach v prvom rade držiteľ vozidla zapísaný v dokladoch vozidla, ktorý predmetné vozidlo
spĺňajúce podmienku predmetu dane používa na podnikanie.
Zároveň daňovníkom dane z motorových vozidiel môže byť podľa § 85 ods. 2 písm. a)
zákona o miestnych daniach tiež zamestnávateľ, ak vypláca cestovné náhrady zamestnancovi
za použitie vozidla, v dokladoch ktorého je ako držiteľ zapísaný zamestnanec, ktorému sú
vyplácané cestovné náhrady. Aby bol zamestnávateľ daňovníkom dane z motorových
vozidiel, obe uvedené podmienky musia byť splnené súčasne.
Ak sú zamestnancovi vyplácané cestovné náhrady za použitie vozidla, v dokladoch ktorého je
ako držiteľ zapísaná iná osoba ako zamestnanec (napr. držiteľom vozidla je známy
zamestnanca), zamestnávateľ v uvedenom prípade nespĺňa podmienku daňovníka dane z
motorových vozidiel podľa § 85 ods. 2 písm. a) zákona o miestnych daniach. Zamestnávateľ
za predmetné vozidlo nie je povinný podať daňové priznanie, ale ani zaplatiť daň z
V prípade držiteľa vozidla (známeho zamestnanca), je potrebné skúmať, či držiteľ používa
uvedené vozidlo pre vlastnú podnikateľskú činnosť, z ktorej príjmy sú predmetom dane z
príjmov podľa § 6 ods. 1 alebo ods. 2 zákona o dani z príjmov.
Ak držiteľ vozidla nevyužíva vozidlo na podnikanie, vozidlo nepodlieha dani z motorových
vozidiel a ani držiteľ nie je povinný za uvedené vozidlo podať daňové priznanie ale ani
zaplatiť daň z motorových vozidiel.
Ak by známy zamestnanca ako podnikateľ využíval na podnikanie vlastné vozidlo, bol by
ako daňovník dane z motorových vozidiel povinný za uvedené vozidlo podať daňové
priznanie a zaplatiť daň z motorových vozidiel.
28.01.11,20:04
ďakujem Zitka
no-ale v našom prípade zamestnanec celý rok používať otcov automobil na firemné jazdy,boli mu vyplácané aj cestovné náhrady
takže daň.priznanie povinnosť nemáme podať
a máme vôbec nárok dať do nákladov s.r.o. vyplatené cest.náhrady zamestnanca ??
´dakujem moc
28.01.11,20:50
29.01.11,10:56
ďakujem Vám veľmi moc všetkým,moc ste nám pomohli
aj keď je to zvláštne ,že s.r.o. nemá povinnosť podať daň.priznanie za automobil,ale cestovné náhrady sú daňový náklad...
29.01.11,15:14
prosím vás, ako je to s emisiami a zniženou sadzbou? ak si dobre pamätám, v starších techničákoch boli znížené emisie zaznamenávané nie ako euro3,4,5, ale písmenami a,b,c. a teraz neviem, ktoré písmeno priradiť ku ktorej kategórii. viem, že vlani som to niekde aj našla, ale neviem to už nájsť... dík
29.01.11,15:23
že by to bolo tu ?:)
http://www.porada.sk/1264420-post5.html
29.01.11,15:27
zitka, milujem ťa :) ďakujem :)
29.01.11,15:33
Marianka , máš šťastie, že som s tým pracovala tento týždeň,
inak by som možno ani nevedela, že je to na Porade :)Aj to som k téme prišla cez google lebo niečo som aj ja hľadala k EURO4;)
29.01.11,20:14
SZČO podniká v BA (aj sídlo), a má prenajaté auto, ktoré používa na podnikateľské účely s ŠPZ : SN ...
chcem sa spýtať, kto (majiteľ auta-ten asi nie - FO dôchodca, alebo SZČO, ktorá auto používa) a kam pošle priznanie k dani z MV (SZČO - BA? alebo tam kde je auto prihlásené?).
Teda ... vychádza mi z čítania na DRSR že SZČO a podáva to tu v BA - tak sa chcem ujistiť, či tomu dobre rozumiem :-)
29.01.11,21:59
Toto nie je správne napr. pre Nitriansky kraj je v prílohe správne určená výška za rok 2010.
30.01.11,04:51
neužitočné = mätúce.
Príloha platí pre rok 2011 - pozri sa na koniec.
30.01.11,08:29
PORADÍ MI NIEKDO ? ĎAKUJEM.
30.01.11,10:15
Počítaš mesiace používania, teda v tomto prípade 2 mesiace.
30.01.11,11:24
Ďakujem. Ja som si to tak aj myslela, ale minulý rok robila DP kolegyňa a počítala to ako som písala, že od prvého mesiaca do posledného mesiaca, kedy bolo auto použité, tak ma to zmiatlo.
30.01.11,17:45
Áno pardon nevsimla som si.
31.01.11,10:04
Samozrejme DzMV podava SZCO - vyuziva auto na podnikanie, ale nemal by podavat v BA ale tam kde je prihlasene vozidlo SN...
31.01.11,10:10
Ja mam este problem, ak mala firma prenajaty tahac, drzitel aj vlastnik nie je, tak podla akeho odst. a pism. plati DzMV, alebo plati ju vobec najomca? Podla zakona mi vyplyva, ze DzMV by mala platit firma, kt. tahac prenajimala a ta je zapisana aj ako vlastnik a drzitel, chapem to spravne?
31.01.11,10:21
Asi platí toto isté aj pre ťahač:
Slovenská spoločnosť vozidlo, ktoré má v majetku a využíva ho na podnikanie, ďalej
prenajíma inej firme v SR. Kto má povinnosť zaplatiť daň z motorových vozidiel ?
Jednou z podmienok, aby vozidlo bolo predmetom dane z motorových vozidiel podľa § 84
ods. 1 zákona o miestnych daniach je používanie vozidla na podnikanie podľa § 2
Obchodného zákonníka alebo na činnosti, z ktorých plynúce príjmy sú predmetom dane z
príjmov podľa § 6 ods. 1 a 2 zákona o dani z príjmov.
Daňovníkom dane z motorových vozidiel podľa § 85 ods.1 písm. a) zákona o miestnych
daniach je v prvom rade držiteľ vozidla zapísaný v dokladoch vozidla, ktorý uvedené vozidlo
spĺňajúce podmienku predmetu dane používa na podnikanie .
Ak slovenská spoločnosť svoje vozidlo, ktorého je držiteľom, prenajíma inej slovenskej
firme, daňovníkom dane z motorových vozidiel je prenajímateľ, nakoľko ako držiteľ vozidla
používa vozidlo na podnikanie. Slovenská spoločnosť (prenajímateľ) ako daňovník dane z
motorových vozidiel, je za uvedené vozidlo povinná podať daňové priznanie a zaplatiť daň z
motorových vozidiel (za rok 2010 do 31.1.2011).
Takáto odpoveď je na stránke DR.
31.01.11,10:34
zdravim,ak sa kupilo auto z datumom 25.10 2010, cize je zaradene na dalsi den treba zaplatit dan uz za cely mesiac oktober? dakujem
31.01.11,10:37
Ak bol s tým dátumom nahlásený aj vznik daňovej povinnosti na DÚ, tak treba zaplatiť DzMV aj za celý mesiac október...
31.01.11,17:30
Ahojte. Mám problém až teraz som zistil že dnes bol posledný termín. Môžem podať ešte dnes poštou v Poluse? Hneď aj zaplatím.
31.01.11,17:32
Áno, do 24. hodiny to vari stíhaš.
31.01.11,17:34
Bude platný dnešný dátum?
31.01.11,17:35
ÁNo, bude, veď je to posledný termínový. ALe pošli doporučene, aby si mal doklad.
31.01.11,17:37
Musím dnes podať a aj zaplatiť? Potom už netreba ísť na DU?
Nie, a načo by si chodil? Podaním DP a zaplatením dane si si svoju daňovú povinnosť splnil. Tak šup, šup na poštu.
31.01.11,17:39
Ďakujem velmi pekne. Letím do Polusu na poštu podať.
31.01.11,17:55
aký je variabilný symbol ŠPZ auta? alebo IČO?
31.01.11,17:57
IČO, alebo DIČO.( ak ho máš)
01.02.11,07:49
ahoj, prišla mi výzva z DU na opravu, máme 2 os.autá zdvih objem je 2497 čiže trnavský kraj 173,60x2, jedno nákladné 2,8 t a 2 nápravy sadzba 199,49 ale znížená euro 3 189,86 a ostatné 2,5 t 2 nápravy sadzba 199,49. čiže r. 52 som dala sumu 736,55 ako mi bolo aj poradené. Že máme použiť sadzby platné pre r. 2011, veď som to podávala elektronicky a tam by mali byť správne sadzby???? dík
01.02.11,07:52
Na r. 52 sa píše predpokladaná daň k 1.1.2011 a tak sa majú použiť už nové sadzby na r.2011.
01.02.11,08:15
a keď som sa tu pýtala, čo tam mám uviesť, tak mi polo povedané, že tak ako som to zrátala. A kde nájdem nové sadzby?
aha takže už som zistila osobné 190,96x2, nákl. euro 3 213,60 a ost. 230,03 a spolu 825,55 takže v r. 52 má byť táto suma a z toho rátať aj preddavky?
01.02.11,09:41
ano, preddavky rátať z r. 52, teda z nových sadzieb.
pre trnavský kraj:
http://www.podnikam.sk/userfiles/files/subory/formulare/Dan%20z%20motorovych%20vozidiel%202011/TN2011.pdf
02.02.11,20:24
Čo s autom , ktoré je už dva mesiace nepojazdné a čaká na opravu servise?
Máme auto na toto obdobie odhlásiť na Dú a po oprave a znovu využívaní na podnikateľské účely opätovne prihlásiť?
02.02.11,20:25
Už ste ho mali dávno odhlásiť .
03.02.11,08:50
Keby sme boli tušili, že to bude tak dlho trvať tak by sme to spravili. Oprava je náročná a predpokladám, že to ešte do mesiaca potrvá. Takže viem odhlásiť auto ešte na február, môžem ho potom opäť normálne prihlásiť napr. od marca?
04.02.11,11:00
Priprav si 2 odhlasenia - jedno od februara a jedno od datumu kedy skutocne auto nepouživate, radim to preto, že je možnosť že Ti to uznaju spätne, niekde vychadzaju v tomto v ustrety ked sa pekne poprosí, ak nie tak daš to februara a prihlasku odkedy skutocne zacnes vyuzivat auto pre ucely podnikania. Ako doklad budes mat doklad zo servisu.
AbiaLajla
04.02.11,11:08
Dobrý deň, poraďte prosím,
chcem sa znovu poradiť ohľadom dane za auto za rok 2010. Tiež si uplatním
paušálne výdavky za rok 2010, podala som DP za auto nulové, auto som neodhlásila z DÚ, predpokladám, že v roku 2011 náklady preukázatelné na auto dám do účtovníctva.
1. Ak v prípade použijem paušálne výdavky za rok 2010,bola som povinná zo zákona zaplatiť celú sumu za 12 mesiacov ?
2. Aké konktrétne výdavky mi DÚ skontroluje za rok 2010 za auto, keď sú paušálne všetky výdavky ?
3. Vyplýva mi povinnosť auto 31.12.2010 odhlásiť a znovu 1.1.2011, ak predpokladám, že si dokázateľné výdavky uplatním v roku 2011
Dnes ma zavolali na DÚ a zvozili ma za to nulové DP.
Mali pravdu ?
Ďakujem za poradenie, ak nemám pravdu, musím podať dodatočné DP.
Ak zaplatím len za 1 miesiac, ako to súvisí s paušálnym výdavkom?
Ešte raz vrelá vďaka
04.02.11,13:41
Neviem akú činnosť vykonávate , ale pokiaľ sa vozidlo používa na podnikanie na územní SR , ste povinná toto vozidlo prihlásiť t.j. vznik daňovej povinnosti , ste povinná podať k 31.1.2011 za rok 2010 podať daňové priznanie a daňovú povinnosť vyrovnať voči štátu do 31.1.2011 .
Neexistuje výnimka z pohľadu paušálnych výdavkov a teda daňové priznanie nemalo byť nulové .
Takže mali pravdu .
25.02.11,11:50
Mam jeden priklad:
Firma A mala prenajaty naves (alebo tahac uz neviem) od firmy B. Co sa tyka DzMV som to brala tak, ze firma B bola prenajimatel, na prenajom vystavila fakturu, cize vozidlo pouzivala na podnikanie - dosiahnutie prijmu, bola vlastnikom a aj drzitelom vozidla v TP, takze by mala DzMV platit firma B. Ale na DU firme A povedali, ze kedze oni s tym autom jazdili - podnikali, tak by mali DzMV platit oni, cize firma A podla 85 1) c. osoba, kt. pouziva vozidlo, v dokladoch ktoreho je ako držitel vozidla zapisana osoba, ktora nepoužíva vozidlo na podnikanie - pre firmu prenajom vozidla nie je podnikanie? Naozaj tomu nerozumiem.
26.02.11,08:24
Monika vid ... príklad č. 8 je aj v priloženom súbore
Slovenská spoločnosť vozidlo, ktoré má v majetku a využíva ho na podnikanie, ďalej prenajíma inej firme v SR. Kto má povinnosť zaplatiť daň z motorových vozidiel ?
Jednou z podmienok, aby vozidlo bolo predmetom dane z motorových vozidiel podľa § 84 ods. 1 zákona o miestnych daniach je používanie vozidla na podnikanie podľa § 2 Obchodného zákonníka alebo na činnosti, z ktorých plynúce príjmy sú predmetom dane z príjmov podľa § 6 ods. 1 a 2 zákona o dani z príjmov. Daňovníkom dane z motorových vozidiel podľa § 85 ods.1 písm. a) zákona o miestnych daniach je v prvom rade držiteľ vozidla zapísaný v dokladoch vozidla, ktorý uvedené vozidlo spĺňajúce podmienku predmetu dane používa na podnikanie . Ak slovenská spoločnosť svoje vozidlo, ktorého je držiteľom, prenajíma inej slovenskej firme, daňovníkom dane z motorových vozidiel je prenajímateľ, nakoľko ako držiteľ vozidla používa vozidlo na podnikanie. Slovenská spoločnosť (prenajímateľ) ako daňovník dane z
motorových vozidiel, je za uvedené vozidlo povinná podať daňové priznanie a zaplatiť daň z motorových vozidiel (za rok 2010 do 31.1.2011).
27.02.11,13:14
Dakujem este raz aj touto formou. Ja mam tiez ten prilozeny subor a presne ten priklad 8. je to na co sa pytam a aj napriek vsetkemu na DU povedali klientovi, ze by mal platit on pretoze s tym autom jazdia, cize podnikaju. Ale to ze firma, kt. to auto prenajala tiez tym prenajmom vlastne mala prijem (este aj v ziv.registri ma aj prenajom hnutelnych veci), tak to ich akosi nezaujimalo. Klient to chce silou mocou doplatit, tak nech plati. Ja som mu len vsetko spravila podla zakona, aj som mu snazila poradit podla zakona, ostatne je uz na nom. Ak chce platit nech plati...